ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๙๗ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๔ กรุงเทพมหานคร จำนวน ๒ เส้นทาง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๕๕๒ (พ.ศ. ๒๕๔๘) ประกาศ ณ วันที่ ๒๐ มิถุนายน ๒๕๔๘ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๑๔สุขุมวิท-ประเวศ ให้มีรายละเอียดเส้นทางแยกช่วงเพิ่มขึ้นอีก ๒ ช่วงประกาศคณะกรรมการควบคุมการขนส่งทางบกกลาง ฉบับที่๑๗๒๖ (พ.ศ. ๒๕๔๙) ประกาศ ณ วันที่ ๒๐ พฤศจิกายน ๒๕๔๙ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ สายที่ ๑๑๒๔ บางแค-ถนนสายที่ ๔บางบอน เป็น ตลาดบางแค-โรงเรียนศึกษานารี ๒และให้มีรายละเอียดเส้นทางแยกช่วงตลาดบางแค-พุทธมณฑลสาย ๔ นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๓/๒๕๕๑ เมื่อวันที่ ๑๕ กรกฎาคม ๒๕๕๑ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๑๔สุขุมวิท-ประเวศ ให้มีรายละเอียดเส้นทางแยกช่วงสุขุมวิท-ซอยอุดมสุข ๒๖ แยก ๕๑(ซอยพึ่งทรัพย์) เพิ่มอีก ๑ ช่วง และสายที่ ๑๑๒๔ ตลาดบางแค-โรงเรียนศึกษานารี ๒ให้มีรายละเอียดเส้นทางแยกช่วงตลาดบางแค-หมู่บ้านเพชรสยาม และช่วงถนนพุทธมณฑลสาย๔-โรงเรียนอัสสัมชัญธนบุรี เพิ่มอีก ๒ ช่วง โดยให้ใช้รายละเอียดเส้นทางดังต่อไปนี้สายที่ ๑๐๑๔ สุขุมวิท-ประเวศเริ่มต้นจากปากซอยอุดมสุข (สุขุมวิท ๑๐๓ด้านถนนสุขุมวิท) ไปตามซอยอุดมสุข ถนนเฉลิมพระเกียรติ ร. ๙ ผ่านสวนหลวง ร. ๙ไปตามถนนสุขาภิบาล ๑ ผ่านสำนักงานเขตประเวศ จนสุดเส้นทางที่ถนนอ่อนนุชช่วงสุขุมวิท-ซอยที่ดินจัดสรรยาสูบเริ่มต้นจากปากซอยอุดมสุข (สุขุมวิท ๑๐๓ ด้านถนนสุขุมวิท) ไปตามซอยอุดมสุขแยกขวาไปตามซอยที่ดินจัดสรรยาสูบ จนสุดเส้นทางที่ปลายซอยที่ดินจัดสรรยาสูบช่วงสุขุมวิท-ซอยประวิทย์เริ่มต้นจากปากซอยอุดมสุข (สุขุมวิท ๑๐๓ ด้านถนนสุขุมวิท) ไปตามซอยอุดมสุขแยกซ้ายไปตามซอยประวิทย์ จนสุดเส้นทางที่ปลายซอยประวิทย์ช่วงสุขุมวิท-ซอยเปรมฤทัยเริ่มต้นจากปากซอยอุดมสุข (สุขุมวิท ๑๐๓ ด้านถนนสุขุมวิท) ไปตามซอยอุดมสุขผ่านแยกศรีอุดม ไปตามถนนเฉลิมพระเกียรติ ร. ๙ แยกขวาไปตามซอยเปรมฤทัย จนสุดเส้นทางที่ปลายซอยเปรมฤทัยช่วงสุขุมวิท-โรงเรียนคลองปักหลักเริ่มต้นจากปากซอยอุดมสุข (สุขุมวิท ๑๐๓ ด้านถนนสุขุมวิท) ไปตามซอยอุดมสุขถนนเฉลิมพระเกียรติ ร. ๙ ผ่านสวนหลวง ร. ๙ แยกขวาไปตามซอยเฉลิมพระเกียรติ ร. ๙ ที่๓๐ จนสุดเส้นทางที่โรงเรียนคลองปักหลักช่วงโรงเรียนคลองปักหลัก-ห้างสรรพสินค้าซีคอนสแควร์เริ่มต้นจากโรงเรียนคลองปักหลัก ไปตามซอยเฉลิมพระเกียรติ ร. ๙ ที่ ๓๐แยกซ้ายไปตามถนนเฉลิมพระเกียรติ ร. ๙ ถึงแยกศรีอุดม แยกขวาไปตามถนนศรีนครินทร์จนสุดเส้นทางที่ห้างสรรพสินค้าซีคอนสแควร์ช่วงสุขุมวิท-ซอยเฉลิมพระเกียรติ๒๘-นิรันดร์เรสซิเดนซ์ เริ่มต้นจากปากซอยอุดมสุข (สุขุมวิท๑๐๓ ด้านถนนสุขุมวิท) ไปตามซอยอุดมสุข ถนนเฉลิมพระเกียรติ ร. ๙ ถึงสวนหลวง ร. ๙ แยกขวาไปตามซอยเฉลิมพระเกียรติ๒๘ จนสุดเส้นทางที่นิรันดร์เรสซิเดนซ์ช่วงสุขุมวิท-ซอยอุดมสุข๒๖ แยก ๕๑ (ซอยพึ่งทรัพย์) เริ่มต้นจากปากซอยอุดมสุข (สุขุมวิท๑๐๓ ด้านถนนสุขุมวิท) ไปตามซอยอุดมสุข แยกขวาไปตามซอยอุดมสุข ๒๖จนสุดเส้นทางที่ซอยอุดมสุข ๒๖ แยก ๕๑ (ซอยพึ่งทรัพย์)สายที่ ๑๑๒๔ ตลาดบางแค-โรงเรียนศึกษานารี ๒เริ่มต้นจากตลาดบางแค ไปตามถนนเพชรเกษมแยกซ้ายไปตามถนนมาเจริญ ผ่านทางเข้าตลาดหนองแขม ไปตามถนนบางบอน ๕แยกขวาไปตามถนนเอกชัย จนสุดเส้นทางที่โรงเรียนศึกษานารี ๒ช่วงตลาดบางแค-ถนนพุทธมณฑลสาย๔ เริ่มต้นจากตลาดบางแค ไปตามถนนเพชรเกษม จนสุดเส้นทางที่บริเวณปากทางถนนพุทธมณฑลสาย๔ช่วงตลาดบางแค-วัดศรีนวลธรรมวิมล-โรงเรียนศึกษานารี๒ เริ่มต้นจากตลาดบางแค ไปตามถนนเพชรเกษมแยกซ้ายไปตามถนนมาเจริญ แยกขวาไปตามถนนเลียบคลองภาษีเจริญฝั่งใต้แยกซ้ายไปตามถนนหนองแขม-วัดศรีนวลธรรมวิมล แยกซ้ายไปตามถนนสมเด็จพระนเรศวรมหาราช ๑แยกขวาไปตามทางหลวงชนบทหมายเลข สค. ๔๐๐๙ แยกขวาไปตามซอยโรงเรียนนวลนรดิศ แยกขวาไปตามถนนบางบอน๕ แยกขวาไปตามถนนเอกชัย จนสุดเส้นทางที่โรงเรียนศึกษานารี ๒ช่วงตลาดบางแค-วัดใหม่หนองพะองเริ่มต้นจากตลาดบางแค ไปตามถนนเพชรเกษม แยกซ้ายไปตามถนนมาเจริญแยกขวาไปตามถนนสวนหลวงร่วมใจ ถนนเลียบคลองภาษีเจริญฝั่งเหนือจดสุดเส้นทางที่วัดใหม่หนองพะองช่วงตลาดบางแค-หมู่บ้านเพชรสยามเริ่มต้นจากตลาดบางแค ไปตามถนนเพชรเกษม แยกซ้ายไปตามซอยเพชรเกษม ๖๓แยกซ้ายไปตามถนนวัดม่วง-บางบอน ๒ ผ่านวัดม่วง โรงเรียนวัดม่วง โรงเรียนปัญญาวรคุณแยกขวาไปตามซอยเรืองสอน ๓ จนสุดเส้นทางที่หมู่บ้านเพชรสยามช่วงถนนพุทธมณฑลสาย๔-โรงเรียนอัสสัมชัญธนบุรี เริ่มต้นจากถนนพุทธมณฑลสาย ๔ไปตามถนนเพชรเกษม แยกซ้ายไปตามถนนพุทธมณฑลสาย ๓ แยกขวาไปตามถนนอัสสัมชัญ จนสุดเส้นทางที่โรงเรียนอัสสัมชัญธนบุรีประกาศณ วันที่ ๔ สิงหาคม พ.ศ. ๒๕๕๑ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๑๔๑/๕ มีนาคม ๒๕๕๒